Harilla Papajorgji

Biografia 

 Jeta e hershme 

Harilla Papajorgji ka lindur në 11 tetor 1933 në Vlorë. Ai u rrit dhe kaloi vogëlinë e tij në Vlorë. Pas Luftës së II Botërore, Papajorgji studioi në Shkollën e mesme tregtare në Vlorë dhe përfundoi studimet e tij Universitare me rezultate të shkëlqyera në ish institutin e Lartë Ekonomik në Tirane në vitet 1952-1956. Ai i përket brezit të parë të diplomuarve të shkëlqyer që themeluan Fakultetin Ekonomik të Universitetit të Tiranes në vitin 1956. Ai fitoi gradën shkencore “Bashkëpunëtor i vjetër shkencor” në vitin 1972, gradën shkencore “Doktor në Ekonomi” në vitin 1982 dhe titullin akademik “Profesor në Ekonomi” në vitin 1986.

 Karriera politike 
Pas përfundimit të studimeve në Ekonomi në vitin 1956, Papajorgji punoi si pedagog efektiv pranë Fakultetit të Ekonomisë së Universitetit të Tiranës deri në vitin 1964. Ai ishte anëtar i Këshillit Shkencor të Fakultetit të Ekonomisë deri në vitin 1991. Në vitin 1964, ai u emërua Sekretar i Parë i Rinisë së Tiranës dhe punoi në Institutin shkencor të Komitetit Qëndror të Partise në vitet 1969-1981. Ai u emërua Kryetar i Komisionit të Planit të Shtetit në vitet 1982 – 1985 dhe ishte deputet i Tiranës në Asamblene Popullore të Shqipërisë në vitet 1982 – 1987. Me kërkese te tij, për arsye shëndetësore, kërkon lehtësimin nga kjo detyrë dhe rifillon punën si Këshilltar në Sektorin Ekonomik të Komitetit Qëndror, si dhe Zëvendësdrejtor i Institutit Shkencor të Komitetit Qëndror të Partisë së Punës.

 Çmime 

Harilla Papajorgji është vlerësuar me çmimin e parë të Republikës për studimin e zhvillimeve demografike e të familjes, të përmirësimeve që duhen bërë në ekonomi e planifikimin e centralizuar dhe disa probleme sociale të kohës (1989).
 Botime 

Harilla Papajorgji ka botuar më shumë se 10000 faqe në formën e monografive, teksteve universitare, kapituj në studime shkencore, artikuj shkencorë e botime me proceedings. Disa nga librat e tij janë përkthyer në Anglisht, Frëngjisht, Rusisht dhe Greqisht. Listë e përzgjedhur publikimesh:

 The development of socialist industry and its prospects : in the People's Republic of Albania

 Our friends ask

 Razvitie socialističeskoj promyšlennosti v Narodnoj Respublike Albanii i ee dal'nejšie perspektivy

 Gnoseis politikes oikonomias : gia ta mesaia scholeia / Harilla Papajorgji; Theodhori Bej; Priamo Bollano

 Nos amis nous demandent ...

 Mbi disa probleme dhe aspekte të përqëndrimit, specializimit e kooperimit ne industri

 Struktura social-klasore e klasës punëtore

 Probleme të organizimit e të drejtimit të ekonomisë popullore në RPSH / Hasan Banja; Jani Fullani; Harilla Papajorgji

 Bazat e organizimit socialist të punës dhe drejtimit / E. Sejko; Harilla Papajorgji; Jani Fullani

 Mbi disa probleme të rikonstruksionit dhe modernizimit të industrisë në kuadrin e revolucionit tekniko-shkencor : konferenca kombëtare e studimeve shoqërore : kumtesë / Fejzo Bino; Harilla Papajorgji

 Ekonomia e industrisë RPSh : tekst mësimor / Pleurat Xhuvani; Harilla Papajorgji; Vladimir Misja; Aristotel Pano

 Organizimi dhe planifikimi i ndërmarjeve industriale socialiste / E. Sejko; Harilla Papajorgji

 Mbi disa probleme të përqëndrimit, specializimit e kooperimit në industri / Harilla Papajorgji; Edmond Luçi

 Njohuri të ekonomisë politike : për shkollat e mesme / Harilla Papajorgji; Theodhori Bej; Priamo Bollano

 Organizimi dhe planifikimi i Ndërmarjeve Industriale Socialiste / Emin Sejko; Harilla Papajorgji
 Referime